สังคมศาสตร์

สังคมศาสตร์ (social science) เป็นหมวดหมู่สำคัญของสาขาทางวิชาการที่เกี่ยวข้องกับสังคมและความสัมพันธ์ระหว่างปัจเจกภายในสังคม สังคมศาสตร์ประกอบด้วยหลายแขนงในสาขาวิชา สาขาทางสังคมศาสตร์ประกอบด้วย การสื่อสารศึกษา จิตวิทยา นิติศาสตร์ โบราณคดี ประวัติศาสตร์ ภาษาศาสตร์ ภูมิศาสตร์มนุษย์ มานุษยวิทยา รัฐศาสตร์ เศรษฐศาสตร์ สังคมวิทยา สาธารณสุข และสาขาอื่น ๆ ที่เกี่ยวข้อง นิยามของสังคมศาสตร์ในบางช่วงเวลาถูกใช้ในการอ้างเฉพาะถึงสาขาทางสังคมวิทยาหรือคำดั้งเดิมคือ "ศาสตร์แห่งสังคม" ซึ่งเริ่มใช้ในศตวรรษที่ 19 สำหรับรายละเอียดเพิ่มเติมของสาขาย่อยในสังคมศาสตร์ดูเพิ่มที่เติมที่โครงร่างสังคมศาสตร์
นักสังคมศาสตร์เชิงปฏิฐานนิยมใช้ระเบียบวิธีที่ใกล้เคียงกับวิทยาศาสตร์ธรรมชาติเป็นเครื่องมือในการทำความเข้าใจเกี่ยวกับสังคม และกำหนดนิยามของศาสตร์ภายใต้การรับรู้สมัยใหม่อย่างเคร่งครัด ตรงกันข้ามกับนักสังคมศาสตร์ที่คัดค้านปฏิฐานนิยมอาจใช้การวิพากษ์สังคมหรือตีความเชิงสัญลักษณ์แทนการสร้างทฤษฎีเชิงประจักษ์ที่เป็นเท็จได้และทำให้มีมุมมองของศาสตร์ที่กว้างขึ้น ในการปฏิบัติทางวิชาการสมัยใหม่นักวิจัยมักใช้แนวคิดสรรผสานโดยใช้ระเบียบวิธีหลายวิธี (ตัวอย่างเช่นการมีทั้งการวิจัยเชิงปริมาณและคุณภาพ) นิยามของ "การวิจัยทางสังคมศาสตร์" ยังได้รับความเป็นเอกเทศจากผู้ที่เกี่ยวข้องเนื่องจากมีความหลากหลายของสาขาวิชาในการแบ่งปันจุดมุ่งหมายและวิธีการในการวิจัย

**แขนงวิชา**
แขนงวิชาหลักในสาขาสังคมศาสตร์ประกอบด้วย- การสื่อสารศึกษา ศึกษาการไหลของสารสนเทศผ่านทางสื่อต่าง ๆ- จิตวิทยา ศึกษาจิตใจและพฤติกรรมของมนุษย์- นิติศาสตร์ ศึกษาเกี่ยวกับข้อกฎหมาย- โบราณคดี ศึกษาเรื่องราวในอดีตของมนุษย์ผ่านทางหลักฐานทางโบราณคดี- ประวัติศาสตร์ ศึกษาพฤติการณ์ของมนุษย์และความเปลี่ยนแปลงของสังคมในประวัติศาสตร์- ภาษาศาสตร์ ศึกษาเกี่ยวกับภาษาทั้งรูปแบบ ที่มา และพัฒนาการของภาษา- ภูมิศาสตร์มนุษย์- มานุษยวิทยา การศึกษาเรื่องราวของมนุษย์ในทุกแง่มุม- รัฐศาสตร์ ศึกษาการปกครองในระดับกลุ่มและในระดับประเทศ- เศรษฐศาสตร์ ศึกษาการผลิตและการจัดสรรทรัพยากรและความมั่งคั่งในสังคม- สังคมวิทยา วิเคราะห์สังคมมนุษย์และความสัมพันธ์ของมนุษย์ในสังคม

**สังคมศาสตร์ในประเทศไทย**
สถานะของสังคมศาสตร์และมนุษยศาสตร์ในวงการอุดมศึกษาไทยปัจจุบันค่อนข้างถูกละเลยความสำคัญ สาขาวิชาทางด้านสังคมศาสตร์และมนุษยศาสตร์ในสถาบันอุดมศึกษาบางแห่งถูกลดสถานะลง หรือได้รับความสนใจจากนิสิตนักศึกษาน้อยลง เนื่องจากเป็นแขนงวิชาที่ถูกมองว่าไม่ตอบสนองโดยตรงต่อต่อความต้องการของตลาดแรงงานและภาคธุรกิจ และการนโยบายการพัฒนาประเทศที่มุ่งเน้นแต่ความสำคัญของสาขาวิทยาศาสตร์และเทคโนโลยี

**ดูเพิ่ม**

**ทั่วไป**
 สังคม- วัฒนธรรม- มนุษยศาสตร์

**ระเบียบวิธี**
 ระเบียบวิธีแบบวิทยาศาสตร์- สหสัมพันธ์

**ขอบเขต**
 รัฐศาสตร์- วิทยาศาสตร์ธรรมชาติ- พฤติกรรมศาสตร์

**รายการ**
 ประวัติศาสตร์วิทยาศาสตร์- รายการสาขาวิชา

**บุคคล**

**อื่น ๆ**
 พฤติกรรม- พฤติกรรมวิทยาและชาติพันธุ์วิทยา- ทฤษฎีเกม

**อ้างอิง**

**แหล่งข้อมูลอื่น**
  Institute for Comparative Research in Human and Social Sciences (ICR) (ญี่ปุ่น)-  Centre for Social Work Research-  Family Therapy and Systemic Research Centre date=2011-07-28 -  International Conference on Social Sciences-  International Social Science Council-  Introduction to Hutchinson et al., There's No Such Thing as a Social Science-  Intute: Social Sciences (UK) date=2010-11-11 -  Social Science Research Society date=2011-07-28 -  Social Science Virtual Library-  Social Science Virtual Library: Canaktanweb (Turkish) date=2010-12-30 -  Social Sciences And Humanities date=2009-08-08 -  UC Berkeley Experimental Social Science Laboratory-  The Dialectic of Social Science by Paul A. Baran-  American Academy Commission on the Humanities and Social Sciences date=2017-05-04 -  Social Phenomena date=2016-03-04  by Teng Wang

หมวดหมู่:สาขาวิชา
หมวดหมู่:สาขาวิชาวิทยาศาสตร์